Шъдзяджуан
Шъдзяджуан (на китайски 石家庄, на пинин Shíjiāzhuāng, също Шъмен и Шъмън) е град в Североизточен Китай.

География 
Град Шъдзяджуан е главен администартивен център на провинция Хъбей. Разположен е в подножието на източните части на планината Тян Шан, на 320 км южно от столицата Пекин. На около 10 км северно от града протича река Хутуохъ. Население около 2 241 000 жители (2005).

История 
Първите сведения за града датират от края на 2 век. Получава статут на град през 1925 г. На 7 октомври 1939 г. е преименуван на Шъмън (Шъмен). На 26 декември 1947 г. отново е възстановено името Шъдзяджуан. През 1905 г. е поставено началото на разивитето му като жп център. Съвременната индустриализация започва през 1930 г.

Икономика 
Текстилен център. Металургична, машиностроителна, хранително-вкусова, химическа, циментова, фармацевтична и стъкларска промишленост. Производсто на селскостопанска екипировка. Туризъм. Близо до града се добиват въглища и желязна руда.

Транспорт 

Градът е голям шосеен и жп възел. ЖП линиите от централната гара образуват един своеобразен кръст в четирите посоки на света. На север до столицата Пекин, на изток —до град Дъджоу с продължение към брега на Жълто море. На запад — към град Тайюан и на юг — към град Хандан. Има аерогара, полетите от която имат връзка до най-големите градове на страната. На 1 януари 1989 г. е открит аутобан, който от север идва от столицата Пекин и продължава на юг до Хонконг.

Културни и архитектурни забележителности 
 Артцентърът
 Мемориалът „Лиъши Линюан“ (Lieshi Lingyuan)
 Музеят „Хъбей Шън Боугуан“ (Hebei Sheng Bowuguan)
 Манастирът „Лонсин“ (Longxing), на 15 км на северно от Шидзяджуан
 Мостът „Джаоджоу“ (Zhaozhou) на река Сиао

Побратимени градове 
  Белско-Бяла, Полша
  Де Мойн, Айова, САЩ
  Едисън, Ню Джърси, САЩ
  Парма, Италия
  Саскатун, Канада
  Сория, Испания

Външни препратки 
 Официален сайт на град Шъдзяджуан

Градове в Китай
Хъбей